Държавен вестник, бр. 109, 2024 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  109
101 
Облагаеми доходи от: правоотношения с работници и служители по Кодекса на труда; правоотношения с държавни служители и правоотношения между министъра на отбраната и министъра на вътрешните работи или упълномощени от тях длъжностни лица - от една 
страна, и служещите в съответните министерства - от друга, както и служебните правоотношения между началника на Националната служба за охрана, от една страна, и офицерите и сержантите - от друга; правоотношения с членовете на Висшия съдебен съвет, 
главния инспектор и инспекторите в Инспектората към Висшия съдебен съвет, съдиите, прокурорите, следователите, административните ръководители и техните заместници в органите на съдебната власт, държавните съдебни изпълнители, съдиите по вписванията 
и съдебните служители по Закона за съдебната власт, включително с кандидатите за младши съдии и младши прокурори във връзка с получаването на възнаграждение за периода на обучението им, както и правоотношения по Закона за Конституционен съд; 
правоотношения между Българската православна църква или друго регистрирано вероизповедание по Закона за вероизповеданията - от една страна, и нейните (неговите) служители с духовно звание - от друга страна; правоотношения с лица, получаващи доходи от изборни 
длъжности; правоотношения, свързани с наемане на работна сила от чуждестранно лице, когато трудът се полага на територията на страната, както и правоотношения по наемане на работна сила на местно физическо лице от чуждестранно лице, когато трудът се 
полага извън територията на страната; правоотношения между работодател по смисъла на ЗДДФЛ и българско или чуждестранно физическо лице, когато тези правоотношения се установяват по договор за предоставяне на персонал между работодателя и трето лице; 
правоотношения по договори за управление и контрол, включително с членовете на управителни и контролни органи на предприятия, извън случаите по чл. 37, ал. 1, т. 9 от ЗДДФЛ; правоотношенията между спортен клуб и професионални спортисти по чл. 77, ал. 1 от 
Закона за физическото възпитание и спорта и правоотношенията между спортен клуб и треньори по чл. 78, ал. 1 от същия закон. 
102 
Облагаеми доходи от правоотношения, независимо от основанието за възникването им, със съдружници и член-кооператори, както и с акционери, притежаващи повече от 5 на сто от капитала на акционерното дружество, за полагане на личен труд в дружествата и 
кооперациите, в които те са съдружници, член-кооператори или акционери, извън случаите по чл. 37, ал. 1 от ЗДДФЛ 
103 
Облагаеми доходи от правоотношения като морско лице 
104 
Ваучери за храна, получени в размера и по реда на Закона за корпоративното подоходно облагане, освободени от облагане на основание чл. 24, ал. 2, т. 1, б. „е“ от ЗДДФЛ 
105 
Обезщетения, освободени от облагане на основание чл. 24, ал. 2, т. 8 от ЗДДФЛ 
106 
Еднократни помощи, предоставени от работодателя за сметка на социалните разходи при: раждане или осиновяване на дете, сключване на граждански брак или смърт на член от семейството, освободени от облагане на основание чл. 24, ал. 2, т. 11 от ЗДДФЛ 
107 
Обезщетения и помощи по част първа от Кодекса за социално осигуряване, включително изплатените на основание чл. 40, ал. 5 от същия кодекс, освободени от облагане на основание чл. 24, ал. 2, т. 14 от ЗДДФЛ 
108 
Парични и предметни награди, получени на основание и по реда на нормативен акт, освободени от облагане на основание чл. 24, ал. 2, т. 15 от ЗДДФЛ 
109 
Компенсационни суми, които са освободени от облагане на основание чл. 24, ал. 2, т. 7 от ЗДДФЛ; парични средства и помощи, освободени от облагане на основание чл. 24, ал. 2, т. 16 и 17 от ЗДДФЛ, когато не са предоставени в натура; средства за пътуване и престой, 
освободени от облагане на основание чл. 24, ал. 5 от ЗДДФЛ 
110 
Стойност на дневните командировъчни пари, освободени от облагане на основание чл. 24, ал. 2, т. 5, б. „б“ от ЗДДФЛ, когато годишният размер на дохода, изплатен на физическо лице, превишава 1000 лв. 
111 
Направени от работодателя социални разходи за вноски/премии за допълнително доброволно осигуряване, доброволно здравно осигуряване и/или застраховка „Живот“, освободени от облагане на основание чл. 24, ал. 2, т. 12 от ЗДДФЛ. 
Код 
Номенклатура на лицата, в чиято полза е извършено дарение 
01 
Здравни заведения по чл. 21, ал. 2, т. 1-3 от Закона за здравето; лечебни заведения; социални услуги за резидентна грижа съгласно Закона за социалните услуги*, както и на Агенцията за социално подпомагане и на Фонд „Социална закрила“ към министъра на труда и социалната политика; детски ясли, детски 
градини, училища, висши училища или академии; бюджетни предприятия по смисъла на Закона за счетоводството; регистрирани в страната вероизповедания; специализирани предприятия или кооперации на хората с увреждания, вписани в регистъра по чл. 83 от Закона за хората с увреждания, както и в полза на 
Агенцията за хората с увреждания; Българския Червен кръст; културни институти, читалища, както и за целите на културния, образователния или научния обмен по международен договор, по който Република България е страна; юридически лица с нестопанска цел със статут в обществена полза, с изключение 
на организации, подпомагащи културата по смисъла на Закона за меценатството; фонд "Енергийна ефективност и възобновяеми източници"; комуни за лечение на наркозависими; детския фонд на Организацията на обединените нации (УНИЦЕФ). 
02 
Дарение за култура 
03 
Националната здравноосигурителна каса – за дейности във връзка с лечението на деца, финансирани с трансфери от бюджета на Министерството на здравеопазването, и/или Център за асистирана репродукция 
*Разпоредбите на ЗДДФЛ, приложими при дарения в полза на социални и интегрирани здравно-социални услуги за резидентна грижа, се прилагат съответно при дарения за домовете за деца, лишени от родителска грижа, домовете за пълнолетни лица с умствена изостаналост, домовете за пълнолетни лица с психични 
разстройства, домовете за пълнолетни лица с физически увреждания, домовете за пълнолетни лица със сетивни нарушения и домовете за пълнолетни лица с деменция до тяхното закриване. 
 
 
УКАЗАНИЯ: 
1. Справката се изисква на основание чл. 73, ал. 6 от Закона за данъците върху доходите на физическите лица (ЗДДФЛ) от работодателите за изплатения през годината облагаем доход по трудови правоотношения, както и за изплатените през 
годината необлагаеми доходи по чл. 24, ал. 2: точка 1, буква „е“; точка 5, буква „б“, когато годишният размер на дохода, изплатен на физическо лице, превишава 1000 лв.; точки 7 и 8; точки 11, 12, 14 и 15; точки 16 и 17, когато не са предоставени в натура и 
чл. 24, ал. 5 от ЗДДФЛ. В справката се включва и информацията, свързана с определянето на годишната данъчна основа и годишния данък по реда на чл. 49 от ЗДДФЛ за лицата, на които към 31 декември на данъчната година работодателят е 
работодател по основното трудово правоотношение. 
2. Справката се предоставя само по електронен път във формат и по ред, одобрени със заповед на изпълнителния директор на НАП, в Териториалната дирекция на НАП по мястото на регистрация на работодателя в срок до 28 февруари 
на следващата година. При откриване на грешка в данните, предоставени за конкретно физическо лице, след този срок, подателят има право да прави промени в тези данни до 30 септември на годината, през която е предоставена информацията. 
3. При преобразуване или прехвърляне на предприятие справката се изготвя от правоприемника. При заличаване/прекратяване на предприятие справката се представя в сроковете и по реда за подаване на данъчната декларация по чл. 162 от 
Закона за корпоративното подоходно облагане (ЗКПО).  
4. Справка, която не съдържа всички изискуеми данни, не се счита за достоверна и не се приема! За непредставяне или несвоевременно представяне на справката, както и за посочване на неверни или непълни данни, виновните лица се наказват с 
глоба или имуществена санкция по реда на чл. 82 от ЗДДФЛ. Глобата или имуществената санкция е в размер до 250 лв., освен ако лицето не подлежи на по-тежко наказание. За нарушения, извършени за повече от едно физическо лице, глобата или 
имуществената санкция се налага поотделно за всяко физическо лице. При повторно нарушение глобата или имуществената санкция е в размер до 500 лв. 
 
Указания за попълване на справката: 
1. В Част І се попълват данните на работодателя, който подава информацията. Когато справката се подава от правоприемник, в тази част се посочват данните на правоприемника, а на съответните редове в колона 23 на Част ІІ се вписва ЕИК на 
преобразуващото се предприятие.  
2. Информация се предоставя за всяко физическо лице, на което през течение на годината са изплатени облагаеми доходи по трудови правоотношения, както и необлагаеми доходи по чл. 24, ал. 2: точка 1, буква „е“; точка 5, буква „б“, когато 
годишният размер на дохода, изплатен на физическо лице, превишава 1000 лв.; точки 7 и 8; точки 11, 12, 14 и 15; точки 16 и 17, когато не са предоставени в натура и чл. 24, ал. 5 от ЗДДФЛ, като Част ІІ се попълва за всяко лице поотделно. 
3. В т. 1, Част ІІ се вписва „0“ за основни данни; „1“ – за коригиращи данни и „8“ – за заличаващи данни. При заличаване на данни се попълват само точки 1, 2, 3, 4, 5 и 6 в Част ІІ. 
4. В т. 5, Част ІІ се вписва „0“ за лице с ЕГН или „1“ за лице с ЛН, ЛНЧ или „Сл. № от регистъра на НАП“. 
5. Точка 7, Част ІІ се попълва, когато информацията се подава от работодател по основно трудово правоотношение към 31 декември на данъчната година на съответното лице. 
6. Когато работникът или служителят през данъчната година има или е имал трудов договор за допълнителен труд при друг работодател или е имал основно трудово правоотношение при друг работодател, работодателят по основното трудово 
правоотношение към 31 декември включва придобития при другия работодател облагаем доход в справката, ако работникът/служителят му предостави служебна бележка по чл. 45, ал. 1 от ЗДДФЛ (образец № 1) от другия работодател и доходът е 
включен при изчисляване на годишната данъчна основа и определяне на годишния размер на данъка по реда на чл. 49 от ЗДДФЛ. В тези случаи данните за другия работодател се попълват на отделен ред за съответния код на дохода.  
7. Точка 8 „Данни за дохода по трудови правоотношения“ на Част ІІ се попълва по следния начин:  
- в колона 3 на съответните редове се посочва общата сума на изплатения през годината облагаем доход от конкретния код, в зависимост от вида на правоотношението, съгласно номенклатурата (код 101, 102 и/или 103). Доходът се посочва 
сумарно по кодове за всеки работодател поотделно; 
- в колони 4, 5 и 7 се посочват задължителните осигурителни вноски, удържани и/или внесени от работодателя, както и удържаният авансово данък по реда на чл. 42 от ЗДДФЛ за дохода, посочен в колона 3;   
- данни в колона 6 на редове 8.1, 8.2 и 8.3, както и в колони от 11 до 14 включително, както и колони от 17 до 21 на ред 8.3 се попълват само от работодател по основно трудово правоотношение за съответното лице; 
- когато справката се попълва от работодател по основно трудово правоотношение в колони 15 и 16 се посочва само годишният размер на съответното данъчно облекчение по § 2, ал. 1 и 2 от ПЗР на ЗДБРБ за 2024 г., ако той го е приложил при 
определянето на годишния данък. 
- колони 8, 9 и 10 за кодове 101, 102 и/или 103 се попълват, ако през течение на годината е прилагано данъчно облекчение по реда на чл. 18, ал. 2 или чл. 19, ал. 2 от ЗДДФЛ за съответния доход. Когато справката се попълва от работодател, който 
към 31 декември 2024 г. не е работодател по основно трудово правоотношение в колони 15 и 16 се посочва размерът на облекченията по чл. 22в и/или чл. 22г от ЗДДФЛ във връзка с § 2, ал. 4 от ПЗР на ЗДБРБ за 2024 г., ако такива са прилагани при 
определянето на авансовия данък по чл. 42 от ЗДДФЛ през 2024 г.; 
- колони 9, 10, 12, 13 и 14 се попълват само ако сумите са удържани от работодателя при изплащане на дохода от трудово правоотношение;    
- колони 12, 13 и 14 се попълват, когато е ползвано данъчно облекчение за дарения по чл. 22 от ЗДДФЛ при определянето на годишния данък от работодателя по основното трудово правоотношение, като размерът на дарението се посочва в 
съответната колона, според номенклатурата към справката. Сборът от сумите, посочени в колони 12, 13 и 14 на ред 8.3 не може да превишава 65 на сто от сумата, посочена в колона 6 на същия ред; 
 - всички суми се посочват в левове и стотинки до втория десетичен знак, с изключение на сумата в колона 19, която се закръглява към всеки пълен лев. Пример: Ако сумата в колона 19 е 1000,31 лв., се вписва 1000 лв. Ако тази сума е 1000,95 лв., 
също се вписва 1000 лв.; 
            - когато определеният годишен размер на данъка в колона 18 е по-висок от размера на удържания от работника/служителя през годината данък, посочен в колона 7 за код 101 и 103, разликата се удържа от лицето до 31 януари на следващата 
година. Така удържаният данък се посочва в колона 20. Когато определеният годишен размер на данъка в колона 18 е по-нисък от размера на авансово удържания данък, работодателят до 31 януари на следващата година възстановява разликата на 
лицето. Така възстановената сума се посочва в колона 21.  
             - данни за доходите с код от 104 до 111 включително се попълват само в колони 2.1, 2.2, 3 и 23. Тези доходи се посочват в справката само от работодателя, който ги е изплатил. 
 
Национална агенция за приходите обработва и защитава личните данни, съобразно изискванията на Закона за защита на личните данни (ЗЗЛД) и Регламент (ЕС) 2016/679 на Европейския парламент и на Съвета от 27 април 2016 г. Повече 
подробности за ангажиментите на Националната агенция за приходите, в качеството й на администратор на лични данни, можете да намерите в „Политика по защита на личните данни в Националната агенция за приходите“, публикувана 
на интернет адрес: www.nap.bg или да се свържете с нас на имейл адреса на Информационния център на НАП: infocenter@nra.bg и телефон: 0700 18 700. 
8308